༄༅། །གྲུབ་པའི་གནས་མཆོག་བྲག་རྒྱ་རྡོ་རྗེའི་ཕོ་བྲང་ལ་བསྟོད་པ་
གྲུབ་པའི་སྤྲིན་སྒྲ་ཞེས་བྱ་བབཞུགས་སོ། །
ན་མོ་གུ་རུ་ཤྲཱི་ཙཀྲ་ཤཾ་བ་རཱ་ཡ། བདེ་སྟོང་ལྷན་ཅིག་སྐྱེས་པའི་ཡེ་ཤེས་
ཀྱི། །གཟུང་རྣམ་དྭངས་གསལ་འཇམ་ལུས་སྐུར་ཤར་བ། །བློ་བཟང་ཐུབ་དབང་
རྡོ་ རྗེ་ འཆང་ ཆེན་ ལ། །གསོལ་ བ་ འདེབས་ སོ་ བདག་ རྒྱུད་ བྱིན་ གྱིས་རློབས། །
གདོད་ནས་གྲུབ་པ་དཔའ་བོའི་གཞལ་ཡས་ཁང་། །རྡོ་རྗེའི་བྲག་རི་ནོར་བུའི་ཕུག་
ཡོངས་སུ། །བཞུགས་པའི་དཔའ་བོ་མཁའ་འགྲོའི་ཚོགས་རྣམས་ལ། །གསོལ་བ་
འདེབས་ སོ་ བདག་ རྒྱུད་ བྱིན་ གྱིས་ རློབས། །ཆོས་ ཀུན་ སྣང་ སྟོང་ སྒྱུ་ མ་ ལྟར་
གཟིགས་ནས། །སྲིད་ལ་མ་ཆགས་སྙིང་རྗེའི་གཞན་དབང་གིས། །ཐབས་མཁས་
སྤྲུལ་པས་འགྲོ་དོན་མཛད་རྣམས་ལ། །གསོལ་བ་འདེབས་སོ་བདག་ རྒྱུད་བྱིན་
གྱིས་རློབས། །རང་ བཞིན་རྣམ་དག་ཀུན་གསལ་ ལྷ་ ཡི་ལམ། །ཕྱོགས་ བྲལ་བཻ་
ཌཱུར་སྔོན་པོའི་བླ་བྲེས་ཁྱབ། །སྲིད་པའི་སྒྲོན་མེ་ཟུང་གི་སྣང་བ་གསལ། །ཡན་
ལག་བརྒྱད་ ལྡན་ ཆུ་ ཀླུང་ ལོ་ ཧི་ ཏ། །ནམ་ ཡང་ རྒྱུན་མི་ འཆད་པའི་ མཆོད་ ཡོན་
ཚུལ། །རང་བྱུང་ མཎྜལ་ ཚོམ་བུ་ མཛེས་པར་བཀོད། །བཞི་བརྒྱ་ རྩ་བཞིའི་ ནད་
འཇོམས་སྨན་གྱི་ཚོགས། །ཕྱོགས་མཚམས་ཀུན་ཏུ་དྲི་ངད་འཐུལ་བ་ནི། །མ་ལ་ཡ་
ཡི་ རི་བོ་ཇི་བཞིན་ནོ། །བག་ཕེབས་རྒྱུ་བའི་རི་དྭགས་སྣ་ཚོགས་པ། །ཆབ་དང་
རན་གྱིས་འཚོ་བར་བྱེད་པ་ནི། །གནས་འདིར་སྒྲུབ་པ་སྙིང་པོར་བྱེད་རྣམས་ལ། །
དཀའ་ཐུབ་ཟས་ཀྱི་སྤྲོ་བ་སྟོན་པ་སྙམ། །གཉིས་སྐྱེས་མགྲིན་པའི་འབྲས་བུ་འཁྲོལ་
- 149-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༡༽
པ་
བ་ནི། །རྩེ་གཅིག་སྒྲུབ་པ་སྙིང་པོར་བྱེད་རྣམས་ལ། །ཤིས་པ་བརྗོད་པའི་དབྱངས་
ཀྱིས་བསྟོད་པ་འདྲ། །བྱ་རྒྱལ་རྒོད་པོ་ལྡིང་ཞིང་འཕྱོ་བ་ནི། །རྟག་ཆད་མྱ་ངམ་ཐང་
ལ་མ་ལྷུང་པར། །དབུ་མའི་ལམ་ལ་འདི་ལྟར་རྩལ་སྦྱོང་ཞེས། །བསམ་བཏན་
ལ་ཐབས་ཀྱིས་འདོམས་པ་འདྲ། །མི་འགྱུར་རྡོ་རྗེའི་བྲག་རི་ཆེན་པོ་ནི། །གསང་བ་
མཆོག་གི་རྣལ་འབྱོར་པ་རྣམས་ལ། །སྐུ་གསུམ་ལྷུན་གྲུབ་འབྲས་བུ་སྟོན་པ་འདྲ། །
སྤྲོས་ཀུན་ཉེར་ཞི་རྣམ་དག་ཡེ་ཤེས་ཀྱི། །གཟུང་རྣམ་ཅིར་ཡང་འཆར་བ་མཚོན་
པའི་ཕྱིར། །རྡོ་རྗེའི་བྲག་ལ་ལྷ་སྐུ་ཡིག་འབྲུ་དང༌། །གླེགས་བམ་གཟུགས་སོགས་
ཡ་མཚན་ཅི་ཡང་སྣང་། །ཟུང་འཇུག་གྲུབ་པའི་དཔའ་བོ་དབེན་ས་པ། །བློ་བཟང་
ཆོས་ཀྱི་རྒྱལ་མཚན་འཛིན་པའི་དཔལ། །བྱ་བྲལ་གྲུབ་མཆོག་བློ་བཟང་རྣམ་རྒྱལ་
སོགས། །དགའ་ ལྡན་ སྒྲུབ་ རྒྱུད་ བསྟན་ པ་འཛིན་བྱེད་པའི་། ། །མཁས་ཤིང་གྲུབ་
པའི་དམ་པ་མང་པོ་ཡིས། །སྣང་སྲིད་ཟིལ་གནོན་དམིགས་པ་སྐོར་གསུམ་གྱིས། །
ཕྱི་དང་ནང་གི་བདུད་བཞི་རབ་བཏུལ་ཏེ། །ནམ་ཡང་ལྡང་བ་མེད་པར་བྱས་སོ་
ཞེས། །མཚོན་ཕྱིར་ལས་ཉོན་སྡིག་པའི་གཟུགས་ཅན་གྱི། །མགོ་བོ་རྡོ་རྗེའི་བྲག་
གིས་མནན་པ་སོགས། །གཅོད་ཡུལ་པ་ལ་ཤིན་ཏུ་ཤིས་པ་ཡི། །གཉན་སའི་བྱེ་
བྲག་རྣམ་ པ་ སྣ་ ཚོགས་ སྣང་། །བྱམས་དང་ སྙིང་ རྗེའི་ མིག་རྒྱང་ རིང་པོ་ཡིས། །
མཁའ་ཁྱབ་འགྲོ་བ་སྐྱོང་བ་ མཆོད་པའི་ཕྱིར། །རྡོ་རྗེའི་བྲག་རི་ཆེན་པོའི་ རྩེ་ མོ་
ནས། །ཕྱོགས་དང་ཕྱོགས་མཚམས་མཐའ་དག་གསལ་བར་མཐོང་། །རྒྱལ་དང་
རྒྱལ་སྲས་བདག་ཉིད་ཆེ་རྣམས་ཀྱི། །ཐུགས་བསྐྱེད་རླབས་ཆེན་སྨོན་ལམ་མཐུ་
དག་ལས། །ས་རྡོ་རི་བྲག་ཤིང་དང་མཁའ་ལས་ཀྱང་། །གང་འདུལ་འགྲོ་ལ་ཆོས་
ཀྱི་དོན་སྟོན་ཏེ། །ཡིད་བཞིན་ནོར་དང་དཔག་བསམ་ཤིང་བཞིན་དུ། །འབད་རྩོལ་
- 150-

གྲུབ་པའི་གནས་མཆོག་བྲག་རྒྱ་རྡོ་རྗེའི་ཕོ་བྲང་ལ་བསྟོད་པ་གྲུབ་པའི་སྤྲིན་སྒྲ །
མེད་པར་མཐའ་ཡས་འགྲོ་བ་ལ། །རྣམ་པ་ཀུན་ཏུ་ཕན་དང་བདེ་སྟེར་བ། །རྒྱལ་
བའི་འཕྲིན་ལས་བསམ་མི་ཁྱབ་ཉིད་དོ། །གངས་ཅན་གྲུབ་མཆོག་རྒྱལ་བ་དབེན་
ས་པ། །ཡབ་སྲས་རྣམས་ཀྱིས་གྲུབ་པ་བརྙེས་པའི་ས། །གནས་གསུམ་དཔའ་བོ་
མཁའ་འགྲོའི་བསྟི་གནས་མཆོག །ཨོ་ཌི་ཡ་ནའི་གསང་བའི་བྲག་ཕུག་ལ། །
འགྲན་པར་ནུས་པའི་རྡོ་རྗེའི་ཕོ་བྲང་འདིར། །ཚེ་འདི་བློས་བཏང་ཞེ་བཅད་དྲག་པོ་
ཡིས། །རྩེ་ གཅིག་ སྒྲུབ་ ལ་ བརྩོན་རྣམས་སྐལ་བ་བཟང་། །གྲུབ་པའི་ གནས་ ལ་
བསྟོད་ པའི་ མེ་ ཏོག་ གིས། ། །མངོན་ པར་ མཆོད་ པའི་ བསོད་ ནམས་ འདི་ ཡིས་
མཐུས། །རྒྱལ་བ་གཉིས་པ་ རྗེ་བཙུན་ཙོང་ཁ་པའི། །སྙན་བརྒྱུད་བསྟན་ པ་དཪ་
ཞིང་རྒྱས་གྱུར་ཅིག །ཅེས་གྲུབ་པའི་ གནས་ མཆོག་ བྲག་ རྒྱ་ རྡོ་ རྗེའི་ ཕོ་ བྲང་ ལ་
བསྟོད་པ་གྲུབ་པའི་སྤྲིན་སྒྲ་ཞེས་བྱ་བ་འདི་ནི་སྒྲུབ་པ་སྙིང་པོར་བྱེད་པ་དགེ་སློང་
ཡེ་ཤེས་དགེ་ལེགས་ཀྱིས་བསྐུལ་བ་ལ་བརྟེན་ནས། དབེན་ས་སྙན་བརྒྱུད་ཀྱི་མན་
ངག་འཛིན་པ་དགེ་སློང་ཡེ་ཤེས་རྒྱལ་མཚན་གྱིས་བྲག་རྒྱ་རྡོ་རྗེའི་ཕོ་བྲང་དུ་སྦྱར་
བའོ།། །།
- 151 -